OpenLLM-France/wikimedia huggingface dataset:
# Forn Gran de Fonteta

El Forn Gran de Fonteta és un antic forn de calç a Forallac, Baix Empordà. Des del 2004 va ser llistat bé cultural d'interès local.
El forn conté la inscripció «1915», però no es pot descartar la possibilitat que la construcció sigui anterior i la data faci referència a una reparació, a un canvi de propietari o a una represa de l'activitat. El forn és en via de recuperació per tal de poder tornar a realitzar-hi cuites de calç, activitat econòmica molt important al primer terç del segle XX a Fonteta i Sant Climent de Peralta. És preveu la primera cuita de calç per al maig de 2018.

## Referències

* 1 2 «Forns de Fonteta». Mapa del patrimoni industrial de Catalunya. Museu de la Ciència i de la Tècnica de Catalunya. Arxivat de l'original el 2016-12-29. [Consulta: 12 març 2017].
* 1 2 Trillas, Joan «La memòria recuperada». El Punt Avui, 12-03-2017, pàg. 25.
* ↑ «Fonteta Neteja del forn de calç Gran». Diari de Girona, 12-03-2017.
* ↑ Trillas, Joan «El forn de calç que es nega a morir». El Punt Avui, 02-01-2018, pàg. 33.

## Bibliografia

* Badias Mata, Jaume. Qui fa calç va descalç. L'elaboració tradicional de la calç a les Gavarres (pdf). Monells: Consorci de les Gavarres, 2014, p. 114. ISBN 978-84-617-2016-3 [Consulta: 12 març 2017]. Arxivat 2017-03-13 a Wayback Machine.
# Lauro Bordin

Lauro Bordin (Crespino, 7 de juliol de 1890 – Milà, 19 de maig de 1963) va ser un ciclista italià que fou professional entre 1910 i 1924. Bon velocista, va destacar en les curses en línia, guanyant la Volta a Llombardia de 1914 i tres etapes del Giro d'Itàlia.
Una vegada retirat del ciclisme es dedicà al periodisme i a la fotografia esportiva, prenent part en el programa de televisió Lascia o raddoppia?.

## Palmarès

* 1911
** 1r al Circuit Euganeo
** Vencedor d'una etapa al Giro d'Itàlia
* 1912
** 1r del Giro del Polesine
** Vencedor d'una etapa al Giro d'Itàlia
* 1913
** 1r del Giro del Polesine
** Vencedor d'una etapa al Giro d'Itàlia
* 1914
** 1r de la Volta a Llombardia
* 1915
** 1r a la Copa d'Hivern
** 1r a la Copa Lugano
** 1r a la Cursa Territorial
** 1r del Gran Premi de Tardor
** 1r de la Milà-Brinzio-Milà
* 1918
** 1r del Critèrium Real de Clausura
** 1r del Gran Premi de Roma
** 1r de la Milà-Varese
** 1r de la Monza-Erba-Montevecchia

### Resultats al Giro d'Itàlia

* 1911. 17è de la classificació general. Vencedor d'una etapa
* 1912. 3r de la classificació general amb l'equip Gerbi i vencedor d'una etapa
* 1913. 17è de la classificació general. Vencedor d'una etapa
* 1914. Abandona
* 1919. 8è de la classificació general
* 1920. Abandona
* 1921. 16è de la classificació general
* 1922. Abandona
* 1923. Abandona
* 1924. Abandona

### Resultats al Tour de França

* 1910. Abandona (7a etapa)
* 1922. Abandona (5a etapa)

## Referències

* ↑ «BORDIN Lauro». [Consulta: 4 desembre 2022].
* 1 2 ONLUS®, Museo del Ciclismo Associazione Culturale. «Museo del Ciclismo - Lauro BORDIN» (en italià). [Consulta: 4 desembre 2022].
* ↑ «Palmarès de Lauro Bordin (Ita)». [Consulta: 4 desembre 2022].

## Enllaços externs

* Fitxa de Lauro Bordin a siteducyclisme.net
# South Fulton

South Fulton és una població dels Estats Units a l'estat de Tennessee. Segons el cens del 2000 tenia 2.517 habitants.

## Demografia

Segons el cens del 2000, South Fulton tenia 2.517 habitants, 1.081 habitatges, i 729 famílies. La densitat de població era de 314,5 habitants/km².
Dels 1.081 habitatges en un 27,3% hi vivien nens de menys de 18 anys, en un 48,2% hi vivien parelles casades, en un 15,6% dones solteres, i en un 32,5% no eren unitats familiars. En el 30% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,9% tenia menys de 18 anys, un 7,8% entre 18 i 24, un 24,5% entre 25 i 44, un 25,5% de 45 a 60 i un 19,3% 65 anys o més.
L'edat mediana era de 42 anys. Per cada 100 dones de 18 o més anys hi havia 83,8 homes.
La renda mediana per habitatge era de 27.462 $ i la renda mediana per família de 35.608 $. Els homes tenien una renda mediana de 27.458 $ mentre que les dones 20.212 $. La renda per capita de la població era de 15.983 $. Entorn del 15% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Fulton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- South Fulton». American Fact Finder. Oficina del Cens dels Estats Units, 12-01-2010.
# Àlcetes (general)

Àlcetes (en llatí: Alcetas, en grec antic: Ἀλκέτας) fou un general d'Alexandre el Gran.
Era fill d'Orontes i germà de Perdicas d'Orèstia. És esmentat per primera vegada quan va acompanyar Alexandre a l'Índia. A la mort d'Alexandre va seguir al seu germà Perdicas i sota les seves ordres va matar Cinana, la germanastra d'Alexandre, que volia casar a la seva filla Eurídice amb Filip Arrideu, segons que diu Diodor de Sicília.
A la mort de Perdicas a Egipte el 321 aC, Àlcetes era amb Èumenes de Càrdia a l'Àsia Menor lluitant contra Cràter, i l'exèrcit de Perdicas que s'havia revoltat i s'havia passat a Ptolemeu I Sòter, va condemnar a mort a Àlcetes i tots els seus partidaris i es va iniciar la guerra. Àlcetes va abandonar a Èumenes i es va unir a Àtal de Pèrgam i contra ells hi van enviar Antígon el borni. Àlcetes i Àtal van ser derrotats a Pisídia l'any 320 aC i Àlcetes es va retirar a Termessos però els habitants més ancians de la ciutat el van entregar a Antígon i per evitar caure viu en mans dels seus enemics es va suïcidar.

## Referències

* ↑ Alcetas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 98
# Eurocopter EC135

El Eurocopter EC135 és un helicòpter utilitari lleuger bimotor fabricat per Airbus Helicopters (anteriorment Eurocopter). Pot volar en condicions de regles de vol instrumental i està equipat amb un sistema de comandament de vol digital. Emprengué el seu primer vol el 15 de febrer del 1994, entrà en servei el 1996 i a gener del 2018 se n'havien lliurat 1.300 unitats a 300 operadors de 60 països diferents, amb un total de més de 4,5 milions d'hores de vol. El Eurocopter EC635 n'és una variant militar.

## Referències

* ↑ Airbus (29 gener 2018). "Helicopters Airbus Helicopters delivers 1300th helicopter from the H135 family" (en anglès). Nota de premsa.
# Estrategi Apió

Estrategi Apió (llatí: Flavius Strategius Apio; grec antic: Ἀπίων) va ser un jurista romà d'Orient que va viure en temps de Justinià I (segle vi).
Era advocatus fisci (que comportava el títol de spectabilis) i va ser nomenat communis omnium o major judex l'any 529 amb una jurisdicció igual a la dels prefectes imperials (ἄρχοντες). Justinià diu que havia adquirit un gran coneixement no només legal, sinó en temes generals. Va ser nomenat cònsol el 539.

## Referències

* ↑ Jeffreis, Elizabeth. Byzantine style, religion, and civilization : in honour of Sir Steven Runciman. Cambridge: Cambridge University Press, 2012, p. 420. ISBN 9781107405899.
* ↑ Smith, William (ed.). «Apion». A: Dictionary of Greek and Roman Biography and Mythology. Vol. I. Boston: Little, Brown, & Comp., 1867, p. 248.
# Estratificació

«Estratificació» té aquests significats:
* Mostra estratificada, en estadística
* Estratificació geològica, procés de formació de capes especialment en geologia i ciències afins
** Estratificació creuada
** Estratificació creuada d'espina d'arengada
* Estratificació atmosfèrica, divisió de l'atmosfera terrestre en estrats
* Estratificació de l'aigua, procés de formació de capes en un cos d'aigua en funció de la fondària diferenciables per característiques fisicoquímiques
* Estratificació social, divisió socioeconòmica de la societat
* Estratificació (botànica), pretractament de les llavors posant-les en capes per simular les condicions de l'hivern
* Estratificació epitelial, diversos tips d'epitelis caracteritzats per múltiples capes
* Estratificació (medicina), agrupació dels pacients segons trets biològics compartits i resultat dels diagnòstics
* Estratificació de la població, estratificació de la població genètica basada en les freqüències dels al·lels
# Estrateg Musonià

Estrateg Musonià (en llatí Strategus Musonianus) va ser un oficial militar romà sota l'emperador Constantí I el Gran i els seus successors, nadiu d'Antioquia de l'Orontes.
Era un bon orador en grec i llatí i tenia el favor de l'emperador, pel qual va obtenir informació de les doctrines dels maniqueus i altres sectes. El nom de Musonià li va ser donat per l'emperador per la seva diligencia en complir les seves ordres. Va donar suport als arrians, i sota Constanci II va arribar a prefecte del pretori d'Orient, càrrec que va exercir del 354 al 358.
L'any 354 va castigar una revolta a Antioquia i segons Libani va obeir les ordres de l'emperador d'actuar amb moderació. Però segons Ammià Marcel·lí va ser molt cruel amb els innocents pobres i en canvi va permetre escapar als rics culpables que li van pagar grans sumes de diners. El 355 va posar el seu govern en estat de defensa contra els perses amb els quals va buscar un acord de pau en debades. No se'n sap res més d'ell.

## Referències

* ↑ [https://quod.lib.umich.edu/m/moa/acl3129.0002.001/1137?rgn=full+text;view=image;q1=MusonianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1127. ]
# Esmeralda Mallada

Esmeralda Mallada (Montevideo, 10 de gener de 1937 - 12 de setembre de 2023) és una astrònoma i professora uruguaiana. Per les seves aportacions en astronomia ha estat homenatjada amb la designació del seu cognom a un asteroide.

## Trajectòria professional

Esmeralda Mallada va ser alumna de cosmografia amb el professor Alberto Pochintesta. A la Facultat d'Enginyeria de la Universitat de la República (UdelaR) va ser companya de Gladys Vergara, qui la va ajudar a preparar el concurs per a professora de cosmografia d'Educació Secundària. Des dels 21 anys va ser professora de cosmografia i matemàtiques en Educació Secundària. Actualment està jubilada. També va impartir classes a la Facultat de Ciències de la Universitat de la República, on es va graduar com a Llicenciada en Astronomia.
El 16 d'octubre de 1952, per invitació de Pochintesta, va ser una de les fundadores de l'Associació d'Aficionats a l'Astronomia (AAA) a l'Uruguai, i a partir de 2015 va passar a actuar com a presidenta honorífica.
El Comitè de Designació de Cossos Menors del Minor Planet Center, pertanyent a la Unió Astronòmica Internacional va designar amb el seu nom l'asteroide que orbita entre Mart i Júpiter, el (16277) Mallada. És el primer asteroide a portar el nom d'una dona astrònoma uruguaiana.

## Publicacions

Alguns dels treballs publicats per Mallada juntament amb Julio A. Fernández són:
* Distribution of Binding Energies in Wide Binaries.
* Potencial sources of terrestrial water close to Jupiter.
* Dynamical Evolution of Wide Binaries.

## Referències

* 1 2 «Institucional» (en castellà). Asociación de Aficionados a la Astronomía. Arxivat de l'original el 2015-04-02. [Consulta: 3 abril 2020].
* ↑ «Esmeralda, la uruguaya que viaja por el espacio» (en castellà). El País [Uruguai], 13-03-2015.
* ↑ «Mallada (2000 JW74)» (en anglès). NASA, 2015.
* ↑ «Asteroide con nombre de uruguaya» (en castellà). El Observador [Uruguai], 01-03-2015. Arxivat de l'original el 2017-12-01 [Consulta: 3 abril 2020].
* ↑ «NASA nombró asteroide Esmeralda Mallada en homenaje a docente uruguaya» (en castellà). Subrayado.
* ↑ «Nombran asteroide en homenaje a astrónoma uruguaya» (en castellà). Prensa Latina [Cuba], 13-03-2015.
* ↑ «Esmeralda Herminia Mallada» (en anglès). ResearchGate.
# Esmalt (desambiguació)

«Esmalt» té aquests significats:
* Esmalt dental, teixit que compon una dent
* Esmalt, mescla de diferents materials que s'aplica sobre la superfície d'una rajola o taulell i que posteriorment fon en un forn de cocció
* Esmalt d'ungles, cosmètic que té com a objectiu pintar les ungles dels dits
* Esmalt (heràldica), coloració del camper de l'escut d'armes o d'una partició determinada
# Eslògan

Un eslògan (de l'anglès slogan i aquest del gaèlic escocès sluagh-ghairm: 'crit de guerra') o frase publicitària és una frase identificativa en un context comercial o polític (en el cas de la propaganda).

## Eslògans famosos

Al començament de la Primera Guerra Mundial, en la portada de la revista London Opinion, un dels més famosos soldats britànics, Lord Kitchener, es dirigia als joves britànics per traslladar-los la necessitat de reclutar voluntaris a servir al seu país. El seu famós eslògan «El teu país et necessita» (1914) va ser convertit més tard en un famós pòster. Dos anys més tard, un altre emblemàtic pòster, que també va tenir els seus orígens en la portada d'una revista, va aparèixer als Estats Units utilitzant una variant, amb l'oncle Sam dient: «L'exèrcit et necessita».
Els lemes publicitaris són decisius en la competència comercial. Un lema efectiu hauria de:
* Declarar els beneficis principals del producte o marca per al comprador o client potencial.
* Destacar les diferències amb el d'altres firmes, per descomptat, dins dels requisits legals.
* Ser una declaració simple, concisa, taxativa, directa i apropiada.
* Ser enginyós, tot i que no tots els eslògans publicitaris han de ser-ho.
* Adoptar una personalitat "distintiva" respecte a la resta.
* Fer que el consumidor se senti "bé".
* Fer que el consumidor senti un desig o una necessitat.
* Ser difícil d'oblidar, adherir-se a la memòria (es vulgui o no), especialment si s'acompanya amb artefactes mnemotècnics com frases ganxos, ritmes, imatges o seqüències d'anuncis televisius.
Un bon eslògan ha de ser curt, original i impactant. Per a aconseguir-ho, s'utilitzen tots els recursos estilístics a l'abast del redactor: onomatopeia, al·literació, contrast, rima, etc. També són molt utilitzats els jocs de paraules, ja que obliguen a fer un esforç addicional a l'oient, que permet fixar-lo millor en la seva memòria. L'espectador, a més, els considera enginyosos i no els rebutja immediatament.
Normalment, els eslògans són produïts per escriptors professionals, entre els quals se n'hi troben alguns de la literatura culta, fins i tot en determinades ocasions novel·listes (per exemple, Vladimir Nabokov en va proposar alguns a un diari de l'època).
Els eslògans publicitaris estan subjectes a controls ètics i sovint s'observen amb reserves, si no amb recel, per les institucions oficials com l'Advertising Standards Authority al Regne Unit, i l'European Advertising Standards Alliance, que s'atribueixen una responsabilitat sobre el bé públic i la presa de decisions es recull en un codi de publicitat.

## Referències

* ↑ Simkins, Peter Kitchener s army: the raising of the new Armies, 1914-16 p.122-123. Manchester University Press. 1988.] A Google Books, consultat el 13 desembre 2011.
* ↑ «1916, issue of Leslie's Weekly with the title "What Are You Doing for Preparedness?" »American Treasures of the Library of Congress: The Most Famous Poster Biblioteca del Congrés, consultat el 13 desembre 2011.

## Vegeu també

* Publicitat
* Frase ganxo
* frase feta
* idiotisme
* fraseologia
* estereotip
* polisèmia
* parèmia
* proverbi
* refrany
* Quod natura non dat, Salmantica non præstat
# Església de Sant Joan Baptista (Santa Coloma de Queralt)

L'Església de Sant Joan Baptista és una obra del municipi de Santa Coloma de Queralt (Conca de Barberà) inclosa en l'Inventari del Patrimoni Arquitectònic de Catalunya, situada al carrer Nou de la Pobla de Carivenys.

## Descripció

La construcció ha sofert diverses transformacions que s'observen en la diferent disposició de part del parament.
Es tracta d'un edifici d'una sola nau coberta amb volta de canó sobrealçada. La façana és molt senzilla i està composta per una portada dovellada amb la inscripció 1901, possiblement una referència a la data de la primera reforma de l'església. A la paret superior hi ha un petit òcul a manera de rosetó, envoltats per grans lloses de pedra. L'església està coronada per una petita espadanya d'un ull amb una campana que conté la següent inscripció: "Dels veïns de la Pobla de Carivenys per a l'església de Sant Joan Baptista, 24 de juny del 2000". Sobre la campana hi ha la data 2000 i una creu.

## Referències

* ↑ «Església de Sant Joan Baptista». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2018].
* ↑ «Església de Sant Joan - Santa Coloma de Queralt». Patrimoni Arquitectònic de la Conca de Barberà. Arxivat de l'original el 28 de setembre 2022. [Consulta: 22 setembre 2022].
# Euskal Herriko Nekazarien Elkartea

Euskal Herriko Nekazarien Elkartea (EHNE) és el sindicat nacionalista dels pagesos bascos d'Euskadi, nascuda i legalitzada en els anys 1976-1977. Actualment és la suma de 4 sindicats provincials federals: EHNE de Biscaia, Guipúscoa i Navarra, i UAGA d'Àlaba.
Fins a 1981 no es van legalitzar els primers estatuts comuns de EHNE que van incorporar només a Biscaia, Guipúscoa i Àlaba. Posteriorment en 1986 va néixer EHNE Navarra i es va sumar a la resta. En 1990 es va donar el primer salt qualitatiu amb el I Congrés que recollia una estructura sindical agrària. Posteriorment es van celebrar el II Congrés (any 1992), el III Congrés (any 1997) i el IV Congrés (2002).
Avui dia EHNE compta amb una afiliació de 6.150 socis. L'any 1992 EHNE s'incorpora formalment a la CPE nivell europeu i a COAG a nivell estatal. Així mateix, al maig de 1993 participa en el Congrés fundacional de Via Campesina. EHNE pertany a COAG a nivell estatal, a CPE a nivell europeu i a Via Camperola a nivell internacional.

## Enllaços externs

* Web de l'organització Arxivat 2007-06-08 a Wayback Machine.
# Pàvlivka (Luhansk)

* Per a altres significats, vegeu «Pàvlivka».
Pàvlivka (en ucraïnès: Павлівка, en rus: Павловка, Pavlovka) és una vila, un possiólok de la província de Luhansk a Ucraïna, situada actualment a zona ocupada República Popular de Luhansk de la Rússia. El 2019 tenia 4.857 habitants.

## Referències

* ↑ Том Луганская область, стр. 592 Arxivat 2010-10-13 a Wayback Machine.. История Городов и Сел, 2009—2010 гг.
# Altin Lisi

Altin Lisi (9 de març de 1974) és un futbolista albanès que juga de migcampista, a l'SP Tre Fiori, de la Primera Divisió de San Marino. El seu primer partit el va jugar contra el Belzers FC amb l'equip Albpetrol, perdent 3-1, l'any 1993. Va jugar amb el SP Tre Fiori els partits preliminars de la Lliga de Campions de la UEFA 2010-11, davant del Rudar, amb derrota per 0-3 com a local, i per 1-4 com a visitant.

## Referències

* ↑ «Lisi, a la pàgina oficial de la UEFA». Arxivat de l'original el 2010-12-08. [Consulta: 22 abril 2016].
# Llibreria Catalònia

La Llibreria Catalònia fou una llibreria i editorial de Barcelona que obrí el 8 de maig de 1924 i tancà el 2013. Tenia la seva seu a la Ronda de Sant Pere, 3, on va estar-se vuitanta-dos dels seus vuitanta-vuit anys de vida. La llibreria tenia 900 m² de superfície i un fons de 90.000 llibres.
Fou fundada el 1924 per Antoni López i Llausàs, Manuel Borràs de Quadras i Josep Maria Cruzet. La primera seu fou al número 17 de la plaça de Catalunya, als terrenys on després es va construir l'edifici del Banc d'Espanya. El 1931 s'establí a la Ronda de Sant Pere fins que va tancar. Durant la dictadura franquista hagué de canviar el nom a Casa del Libro per motius polítics i no pogué recuperar el nom original fins al 1976. El 1979 sofrí un gran incendi que la destruí quasi per complet. Finalment, l'any 2013 la llibreria hagué de tancar a causa de la baixada de vendes. Al seu lloc, es va obrir un restaurant de la cadena estatunidenca McDonald's.
A més de llibreria, fou també editorial. Agafà el relleu de l'Editorial Catalana (Biblioteca Literària); van publicar la col·lecció Biblioteca Univers, centrada sobretot en escriptors estrangers; i també crearen la Biblioteca Catalònia, dedicada a autors catalans. També van editar revistes i altres publicacions.
La història i continuïtat de l'empresa al llarg dels anys, va convertir la llibreria/editorial en un dels centres del món literari català. La seva perseverança i compromís editorial va inspirar l'any 1997 que una emprenedora xilena obrís una llibreria (posteriorment també editorial) amb el mateix nom de Libreria Catalonia a Santiago de Xile.

## Mostra d'exemplars publicats

* Prudenci Bertrana: Jo! Memòries d'un metge filòsof (1925)
* G. K. Chesterton: L'Home Perdurable (1927)
* Josep Pin i Soler: La família dels Garrigas (1927)
* Tolstoi: La Sonata a Kreutzer (1928)
* Daniel Defoe: Robinson Crusoe (1925)
* Rabindranath Tagore: Gitanjali (1928)
* Pierre Louÿs: Petits poemes de Bilitis (ca. 1934)
* Maksim Gorki: Els Vagabunds (cap a 1933)

## Referències

* 1 2 Lletget López, Isabel «Memòries de la família Lletget i Lòpez (1872-1942)». Biblio 3W Revista Bibliográfica de Geografía y Ciencias Sociales, Vol.XII, nº 718. Universitat de Barcelona, 20-04-2007. ISSN: 1138-9796.
* 1 2 La Llibreria Catalònia anuncia el seu tancament després de 88 anys d'activitat a 324.cat, 8/1/2013
* 1 2 «Tanca la històrica llibreria Catalònia de Barcelona». ARA, 07-01-2013. [Consulta: 5 agost 2023].
* 1 2 3 4 «Cierra la mítica librería Catalònia» (en castellà). La Vanguardia, 07-01-2013. [Consulta: 5 agost 2023].
* ↑ «McDonald's ocuparà l'espai de la llibreria Catalònia». Vilaweb. [Consulta: 5 agost 2023].
* ↑ «Catalonia». Enciclopèdia.cat. [Consulta: 5 agost 2023].
* ↑ «Libreria Catalonia a Santiago de Xile».

## Enllaços externs

* Notes sobre l'activitat professional d'Antoni López fins a 1936 (pdf).
# Fotògraf

Un fotògraf (del grec φωτός, 'llum'; γράφος, 'escriptor') és aquella persona l'activitat artística de la qual o ocupació consisteix a prendre fotografies mitjançant l'ús d'una càmera o d'un altre dispositiu capaç d'emmagatzemar una rèplica bidimensional de la realitat.

## Referències

* 1 2 «fotògraf | enciclopèdia.cat». [Consulta: 14 gener 2022].
* 1 2 «Diccionari normatiu valencià». [Consulta: 14 gener 2022].
* ↑ «Diccionari de la llengua catalana». [Consulta: 14 gener 2022].
# Songo Mnara

Songo Mnara és un jaciment arqueològic de la part septentrional de l'illa de Songo, a Tanzània. Conté nombroses ruïnes que, juntament amb les de Kilwa Kisiwani, van ser inscrites a la llista del Patrimoni de la Humanitat per la UNESCO el 1981.

## Referències

* ↑ Centre, UNESCO World Heritage. «Ruins of Kilwa Kisiwani and Ruins of Songo Mnara» (en anglès). [Consulta: 26 febrer 2021].
# Yoann Bagot

Yoann Bagot (Saló de Provença, 17 de setembre de 1989) és un ciclista francès, professional des del 2011 i actualment a l'equip Cofidis.
És fill del també ciclista Jean-Claude Bagot.

## Palmarès

* 2009
** 1r a la Bordeus-Saintes
* 2010
** 1r a la París-Mantes-en-Yvelines
* 2013
** 1r al Tour del Gavaudan Llenguadoc-Rosselló i vencedor d'una etapa
** Vencedor d'una etapa a la Volta a Turquia

### Resultats al Tour de França

* 2013. Abandona (3a etapa)

### Resultats a la Volta a Espanya

* 2011. 116è de la Classificació general
* 2012. No surt (8a etapa)
* 2013. 21è de la Classificació general
* 2014. 119è de la Classificació general
* 2015. 98è de la Classificació general
* 2016. Abandona (9a etapa)

## Notes

* ↑ Mustafa Sayar, inicialment vencedor, se'l va desclassificar al gener del 2014. Yoann Bagot, inicialment segon, va ser declarat vencedor

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it